Diari Oficial de la Generalitat Valenciana


Sumari del DOGV 8310, del 05-06-2018 (2018/5194)

RESOLUCIÓ de 22 de maig de 2018, de la Conselleria d'Educació, Investigació, Cultura i Esport, per la qual es modifica l'autorització de l'escola infantil de primer cicle anomenada El Bressol dels Menuts, de titularitat municipal, de l'Alqueria de la Comtessa, per ampliació de les unitats autoritzades.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8310

Data del DOGV
:   05-06-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/5194


Data del document
:   22-05-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 22 de maig de 2018, de la Conselleria d'Educació, Investigació, Cultura i Esport, per la qual es modifica l'autorització de l'escola infantil de primer cicle anomenada El Bressol dels Menuts, de titularitat municipal, de l'Alqueria de la Comtessa, per ampliació de les unitats autoritzades. [2018/5194]  
L'expedient 335/2009 s'ha iniciat a instància del representant de l'Ajuntament de l'Alqueria de la Comtessa, entitat titular de l'Escola Infantil de primer cicle anomenada El Bressol dels Menuts, de titularitat municipal, situada a l'avinguda Ausiàs March, s/n, de l'Alqueria de la Comtessa (València) i amb número de codi 74643343, que sol·licita la modificació de l'autorització de l'escola infantil, per ampliació de les unitats autoritzades.  
Per Conveni de 17 de juny de 2004, de la Conselleria de Cultura, Educació i Esport, es va crear l'escola infantil de primer cicle anomenada El Bressol dels Menuts, de titularitat municipal a la localitat esmentada, i l'escola va quedar configurada amb 2 unitats d'educació infantil de primer cicle i 28 llocs escolars.  
La Direcció General d'Ordenació i Centres Docents va declarar, a través de Resolució del 28 de setembre de 2009, l'adequació de les instal·lacions proposades, pel que fa a espais educatius, al que es disposa en la legislació aplicable, per la qual cosa l'autorització d'obertura i funcionament s'ha d'ajustar al que es disposa en l'article 7.3 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
  
Atés que la Unitat Tècnica de la Direcció Territorial d'Educació, Investigació, Cultura i Esport de València ha emés informe favorable en el seu àmbit competencial.  
Vist el compromís per part de l'Ajuntament de l'Alqueria de la Comtessa de disposar del professorat necessari abans de l'inici de les activitats educatives corresponents, de conformitat amb la legislació aplicable.  
Tenint en compte la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, i el Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, sense normativa específica per als centres docents públics.  
  
Vista la proposta del director general de Centres i Personal Docent i de conformitat amb aquesta, i en funcions de les atribucions conferides per l'article 28 de la Llei 5/1983, de 30 de desembre, del Consell; i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, en virtut de la delegació establida en la Resolució de 26 d'octubre de 2016, resolc:  
  
  
Primer  
Aprovar la modificació de l'autorització de l'escola que s'indica a continuació en els termes que s'especifiquen:  
Denominació genèrica del centre: escola infantil de primer cicle.  
Denominació específica del centre: El Bressol dels Menuts.  
Domicili: av. Ausiàs March, s/n.  
Localitat: l'Alqueria de la Comtessa.  
Província: València.  
Codi: 32640829.  
Titular: Ajuntament de l'Alqueria de la Comtessa.  
Modificació que s'autoritza:  
Ampliació d'unitats autoritzades a l'escola esmentada, de manera que quedarà configurada amb la composició següent:  
3 unitats d'Educació Infantil de primer cicle amb 43 llocs escolars, distribuïdes així:  
- 1 unitat per a xiquets de 0-2 anys, amb 8 llocs escolars.  
- 1 unitat per a xiquets d'1-3 anys, amb 15 llocs escolars.  
- 1 unitat per a xiquets de 2-3 anys, amb 20 llocs escolars.  
  
Segon  
Aquesta autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
Aquesta resolució tindrà efectes des de la data en què es dicta; no obstant això, els efectes acadèmics fan referència al pròxim curs escolar.  
  
  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució que esgota la via administrativa es pot interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació d'aquesta resolució.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació d'aquesta resolució.  
Per a les persones interessades que no siguen objecte de notificació, els terminis començaran a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 22 de maig de 2018.- El conseller d'Educació, Investigació, Cultura i Esport, p. d. (R 26.10.2016, DOGV 7906, 28.10.2016), el secretari autonòmic d'Educació i Investigació: Miguel Soler Gracia.